Desmontando un elefante

Desmontando un elefante () Aitor Echeverría bartzelonarrak 2024an zuzendu zuen bere lehen luzemetraia da. Gidoia Pep Garridorekin batera idatzi zuen. Emma Suárez eta Natalia de Molina dira protagonistak. Sevillako Europako Zinemaldian estreinatu zen 2024ko azaroaren 9an,https://cineconn.es/festival-de-sevilla-2024-programa-cine-espanol/ eta Espainiako zinemetan 2025eko urtarrilaren 10erako estreinatzea aurreikusi da, Filmax banaketarekin. Genero ikuspuntutik drama bat da. Iraupena: 82 min. 

 Sinopsia 

Marga arrakasta handiko arkitektoa da, eta etxera itzuliko da bi hilabetez errehabilitazio zentro batean egon ondoren. Itzuli eta gero, Marga bere aurreko bizimodua berregiten saiatuko da. Blancak, haren alaba gazteenak, ikusiko du amari ematen dion arretak nola eragiten dien beraren harremanei eta dantzari profesionala izateko ametsari.https://www.berria.eus/kultura/zer-egin-oinazearekin_2135695_102.html

 Aktoreak 
 Emma Suárez: Marga
 Natalia de Molina: Blanca
 Darío Grandinetti: Felix
 Alba Guilera: Maria

 Fitxa teknikoa 
 Zuzendaria: Aitor Echeverría. 
 Gidoilariak: Aitor Echeverría, Pep Garrido. 
 Argazkia: Pau Castejon.

 Gaia 
Aitor Echeverríaren opera primak gure maiteak lotzen gaituzten lotura ikusezinetan sakontzen du, baita batzuetan aurrera egin ahal izateko hautsi behar ditugun leialtasun isiletan ere. Elefante bat desmuntatzen, familiako kide batek alkoholarekiko duen mendekotasunaren eta familia horren berreraikuntzaren ondorioz hautsitako familia baten erretratua da. Ez da adikzioei buruzko film bat, baizik eta gaixotasun horrek familiari nola eragiten dion eta familiako kide bakoitzak horrelako egoera baten aurrean hartzen duen jarrera.https://www.rtve.es/noticias/20241028/rtvees-estrena-trailer-desmontando-a-elefante-con-emma-suarez-natalia-molina/16306234.shtml

 Erreferentziak 

 Kanpo estekak 
 :Webgune ofiziala.
 :Filma filmaffinity webgunean.
 :Filma IMDb webgunean.
 :Filmaren traillerra.

Kategoria:Espainiako film dramatikoak
Kategoria:Frantziako film dramatikoak
Kategoria:Familiei buruzko filmak
Kategoria:Alkoholismoari buruzko filmak
Kategoria:Gaztelaniazko filmak